Regionálny okres Metro Vancouver

Greater Vancouver Regional District 280px <small>Pohľad na Regionálny okres Metro Vancouver<small> 280px <small>Poloha metropolitnej oblasti Metro Vancouver v rámci provincie Britská Kolumbia<small>  Štát    Kanada  Provincia   22px Britská Kolumbia  Región   Lower Mainland  Sídlo   Burnaby  Rok založenia   1967  Rozloha metropolitnej  oblasti   2 877,36 km²  Počet obyvateľov  metropolitnej oblasti   2 463 700  (2011)   Hustota obyvateľstva   735,6 obyv./ km²   Riadiaci orgán   Správna rada oblasti  Metro Vancouver  Predseda  správnej rady   Lois Jackson  280px <small>Poloha obcí v regionálnom okrese Metro Vancouver<small> <small>www stránka: http://www.gvrd.bc.ca <small>
Regionálny okres Metro Vancouver je jeden z regionálnych okresov v kanadskej provincii Britská Kolumbia. Pozostáva z metropolitného územia, ktoré obklopuje mesto Vancouver, niekedy sa označuje aj ako "Metropolitné územie Vancouveru" (Vancouver Metropolitan Area) alebo "Veľký Vancouver" (Greater Vancouver). Metro Vancouver sa až do augusta 2007, kedy došlo ku zmene názvu, oficiálne nazýval "Regionálny okres Veľký Vancouver" (Greater Vancouver Regional District, GVRD)

Správa Metro Vancouver sídli v meste Burnaby. Najdôležitejším a najväčším mestom v oblasti je Vancouver. V auguste 2007 správna rada jednohlasne schválila návrh predložený vláde provincie o zmene oficiálneho mena na Metro Vancouver. Nové meno bolo oficiálne oznámené v septembri 2007.

 Poloha a základné informácie 
Regionálny okres leží v juhozápadnej časti Britskej Kolumbie. Jeho územie je západnou polovicou regiónu Lower Mainland, ktorý sa rozprestiera v širšom okolí mesta Vancouver. Jeho východnou časťou je Regionálny okres Fraser Valley. 

Podľa sčítania ľudu z roku 2006 žije v kraji 2 180 737 obyvateľov, čo predstavuje vyše polovicu obyvateľstva celej provincie Britská Kolumbia. Z tridsiatky najviac zaľudnených samosprávnych územných celkov v provincii sa trinásť nachádza v oblasti Metro Vancouver. Je to najhustejšie osídlená metropolitná oblasť v Britskej Kolumbii. Metro Vancouver sa rozprestiera na ploche 2 877,36 km².

 Obce v oblasti Metro Vancouver 
Metropolitná oblasť sa skladá z 21 "začlenených" obcí a jedného "nezačleneného" volebného územia.
 Obec  Druh obce  Počet obyv.  Anmore  dedina    2 092  Belcarra  dedina  644  Bowen Island  ostrovná obec    3 402  Burnaby  mesto  223 218  Coquitlam  mesto    126 456  Delta  okresná obec  99 863  Langley  mesto    25 081  Langley  okresná obec     104 177  Lions Bay  dedina    1 318  Maple Ridge cesto   76 052  New Westminster   mesto 65 976  North Vancouver  mesto    48 196  North Vancouver  okresná obec     84 412  Pitt Meadows  mesto    17 736  Port Coquitlam  mesto  56 342  Port Moody  mesto 32 975  Richmond  mesto 190 473  Surrey  mesto    468 251   Vancouver  mesto 603 502  West Vancouver  okresná obec   42 694  White Rock  mesto    19 339 

 Nezačlenená volebná oblasť A 
Nezačlenená Electoral Area A - Volebná oblasť A zahŕňa všetky nezačlenené územia v rámci hraníc kraja, vrátane ostrova Barnston a oblasti patriacej University of British Columbia (University Endowment Lands). Na jej území žije 8 813 obyvateľov.

 Indiánske rezervácie 
Na území Metro Vancouver leží 17 indiánskych rezervácií, v ktorých žije 7 177 obyvateľov.
 Barnston Island 3
 Burrard Inlet 3
 Capilano 5
 Coquitlam 1
 Coquitlam 2 Katzie 1
 Katzie 2
 Langley 5
 Matsqui 4
 McMillan Island 6 Mission 1
 Musqueam 2
 Musqueam 4
 Semiahmoo
 Seymour Creek 2 Tsawwassen
 Whonnock 1

 Etnické rozdelenie populácie 
vpravo|náhľad|180px|Vodná nádrž Capilano
 Etnická skupina Počet obyvateľov  Percento  Európania       1 200 010    63,5 %  Číňania          332 560    17,6 %  Filipínci            54 280      2,8 %  Ostatní Ázijci          161 145      8,5 %  Zmiešané skupiny             44 680      2,3 %

Indiánska populácia sa pohybuje na úrovni 1,9% z celkového počtu obyvateľov oblasti Regionálneho okresu Metro Vancouver.

 Administratíva 
vľavo|náhľad|180px|Autobus na trase Horseshue Bay / Dundarave / Vancouver v okrese West Vancouver
Základnou úlohou Regionálneho okresu Metro Vancouver je správa verejných služieb a zdrojov v metropolitnej oblasti. Patrí medzi nich zabezpečenie a údržba vodných zdrojov a vodovodov, kanalizácie a odpadov, dopravu, ubytovanie a starostlivosť o kvalitu ovzdušia a parkov. GVRD sa stará o 19 parkov a niekoľko prírodných rezervácií.
vpravo|náhľad|180px|Systém verejnej dopravy TransLink je rozdelený do 3 zón
Systém vodovodov sa rozprestiera na ploche viac ako 2 600 kilometrov štvorcových. Dostatok pitnej vody zabezpečujú pre obyvateľov tri vodné nádrže - Coquitlam, Capilano a Seymour. Cleveland Dam, súčasť vodnej nádrže Capilano poskytuje viac ako 40 percent pitnej vody pre potreby kraja.

Regionálny okres Metro Vancouver je prevádzkovateľom siete mestskej hromadnej dopravy TransLink a siete ciest, diaľnic a mostov v oblasti. TransLink prevádzkuje systém AirCare - starostlivosť o ovzdušie, ktorý sa zameriava na zlepšenie kvality ovzdušia znížením škodlivých emisií z výfukových plynov automobilov. V rozmedzí rokov 1992 až 2002 sa mu podarilo znížiť emisie v ovzduší v mestských oblastiach o 35 percent.

 Externé odkazy 
 Stránka metropolitnej oblasti Metro Vancouver  
 Stránka mestskej hromadnej dopravy Translink 
 Goodbye GVRD, hello Metro Vancouver, článok na webstránke denníka Vancouver Sun